Biļete uz paradīzi
"Biļete uz paradīzi" (angļu: Ticket to Paradise) ir 2022. gada Apvienotās Karalistes, ASV un Austrālijas kopražojuma romantiskā kinokomēdija. Filmas režisors ir Ols Pārkers, scenārija autori ir Pārkers un Denjels Pipski. Galvenās lomas atveido Džordžs Klūnijs un Džūlija Robertsa, abi ir arī filmas producenti. Filmu izplata kinokompānija Universal Pictures un tās pirmizrāde notika 2022. gada 8. septembrī Barselonā. Latvijā filmu kinoteātros demonstrēja no 14. septembra, bet Apvienotajā Karalistē pirmizrāde notika 20. septembrī, savukārt ASV vēl dienu vēlāk.